Pierre Tchernia

De Pierre Tchernia, gebuer den 29. Januar 1928 zu Paräis als  Pierre Tcherniakowski, an och do den 8. Oktober 2016 gestuerwen"Pierre Tchernia est mort," op lemonde.fr, war e franséischen Dréibuchauteur, Regisseur, Filmproduzent, Moderateur, Animateur a Schauspiller.

Hie war iwwer en halleft Joerhonnert op der franséischer Televisioun aktiv, vun den éischten Noriichtesendungen 1949, wouvunner hien ee vun den éischte Speaker war, iwwer Diskussiouns-, Quiz- a Museksemissiounen, déi e moderéiert huet, bis hin zu där iwwer Kino (hien hat de Spëtznumm Monsieur Cinéma) an zulescht Nostalgie-Sendungen, wou populär (Televisiouns-)Evenementer vun de vergaangene Joerzéngten Revue passéiert goufen.

Als Frënd vum René Goscinny a vum Albert Uderzo huet hien d'Dréibicher vu véier Astérix-Filmer geschriwwen, a gouf vun hinnen an deem engen oder anere Comic karikéiert.

Hien huet och Dréibicher fir e puer Spillfilmer geschriwwen, bei e puer (dorënner Le Viager a Les Gaspards) och d'Regie gefouert, an hat déi eng oder aner méi kleng Roll a Kinos- oder Tëleesfilmer.

 Filmographie
 Kino 
 als Regisseur 

 1971: Le viager - Haaptacteuren: Michel Serrault, Michel Galabru
 1974: Les Gaspards - Haaptacteuren: Michel Serrault, Philippe Noiret
 1979: La gueule de l'autre - Haaptacteuren: Jean Poiret, Michel Serrault, Curd Jürgens
 1988: Bonjour l'angoisse - Haaptacteuren: Michel Serrault, Guy Marchand

 Gielchen 

 Um Spaweck

Kategorie:Franséisch Dréibuchauteuren
Kategorie:Franséisch Schauspiller
Kategorie:Franséisch Regisseuren
Kategorie:Franséisch Filmproduzenten
Kategorie:Franséisch Filmregisseuren
Kategorie:Franséisch Televisiounsmoderateuren
Kategorie:Commandeur de la Légion d'honneur
Kategorie:Gebuer 1928
Kategorie:Gestuerwen 2016